CELEX: 32012R0440
Language: da
Date: 2012-05-24 00:00:00
Title: Kommissionens gennemførelsesforordning (EU) nr. 440/2012 af 24. maj 2012 om ændring af gennemførelsesforordning (EU) nr. 439/2011 om en undtagelse fra forordning (EØF) nr. 2454/93, hvad angår definitionen af begrebet »varer med oprindelsesstatus« med henblik på den generelle præferenceordning, for at tage hensyn til den særlige situation i Kap Verde, når det gælder eksport af visse fiskevarer til EU

25.5.2012   
            
            
               DA
            
            
               Den Europæiske Unions Tidende
            
            
               L 135/1
            
         KOMMISSIONENS GENNEMFØRELSESFORORDNING (EU) Nr. 440/2012
   af 24. maj 2012
   om ændring af gennemførelsesforordning (EU) nr. 439/2011 om en undtagelse fra forordning (EØF) nr. 2454/93, hvad angår definitionen af begrebet »varer med oprindelsesstatus« med henblik på den generelle præferenceordning, for at tage hensyn til den særlige situation i Kap Verde, når det gælder eksport af visse fiskevarer til EU
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), særlig artikel 247,
   under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), særlig artikel 89, stk. 1, litra b), og
   ud fra følgende betragtninger:
   
               (1)
            
            
               Ved Kommissionens forordning (EF) nr. 815/2008 (3) blev Kap Verde indrømmet en undtagelse fra de oprindelsesregler, der er fastsat i forordning (EØF) nr. 2454/93. Ved Kommissionens gennemførelsesforordning (EU) nr. 439/2011 (4) blev Kap Verde indrømmet en ny undtagelse fra disse oprindelsesregler (5). Denne undtagelse udløb den 31. december 2011.
            
         
               (2)
            
            
               Ved brev af 21. november 2011 anmodede Kap Verde om en videreførelse af denne undtagelse i tre år, dvs. fra 2012 til 2014. Anmodningen omfatter en mængde på 2 500 tons for tilberedte eller konserverede makrelfileter og 875 tons for tilberedte eller konserverede fileter af fregattun eller fregatmakrel.
            
         
               (3)
            
            
               Mellem 2008 og 2011 har de samlede årlige mængder, som Kap Verde blev indrømmet, i væsentlig grad bidraget til at forbedre situationen for Kap Verdes fiskeforarbejdningssektor. Disse mængder har til en vis grad også sat nyt liv i Kap Verdes ikke-industrielle flåde, der er af afgørende betydning for landet. En fuldstændig genopbygning af Kap Verdes flåde til det planlagte niveau vil dog kræve en fornyelse af den forhøjede disponible kapacitet til at forsyne Kap Verdes fiskeforarbejdningssektor med tilstrækkelige råvarer med oprindelsesstatus.
            
         
               (4)
            
            
               Det fremgår af anmodningen, at uden undtagelsen vil den kapverdiske fiskeforarbejdningssektors muligheder for at fortsætte eksporten til EU blive hårdt ramt, hvilket vil kunne hindre en yderligere udvikling af den kapverdiske fiskerflådes kapacitet inden for mindre pelagisk fiskeri.
            
         
               (5)
            
            
               Undtagelsen skulle give Kap Verde tilstrækkelig tid til at forberede sig til at overholde reglerne for opnåelse af præferenceoprindelse. Der er brug for mere tid til at konsolidere de resultater, som Kap Verde allerede har nået i bestræbelserne på at genopbygge den lokale fiskerflåde.
            
         
               (6)
            
            
               For at sikre, at den midlertidige videreførelse begrænses til kun at omfatte den periode, som er nødvendig for, at Kap Verde kan overholde reglerne, bør undtagelsen indrømmes for en periode på tre år, dvs. fra 2012 til 2014, og for en årlig mængde på 2 500 tons for tilberedte eller konserverede makrelfileter og 875 tons for tilberedte eller konserverede fileter af fregattun eller fregatmakrel.
            
         
               (7)
            
            
               For at sikre kontinuiteten i eksporten fra Kap Verde til EU bør undtagelsen indrømmes med tilbagevirkende kraft fra den 1. januar 2012.
            
         
               (8)
            
            
               For tydelighedens skyld vil det være hensigtsmæssigt udtrykkeligt at fastsætte, at de eneste materialer uden oprindelsesstatus, som må anvendes til fremstilling af tilberedt eller konserveret makrelfilet og tilberedt eller konserveret fregattun og fregatmakrel henhørende under KN-kode 1604 15 11 og ex 1604 19 97, er makrel eller fregattun henhørende under HS-kode 0302 og 0303, hvis tilberedt eller konserveret makrelfilet og tilberedt eller konserveret fregattun og fregatmakrel skal kunne drage fordel af undtagelsen.
            
         
               (9)
            
            
               Eftersom KN-kode 1604 19 98 med virkning fra den 1. januar 2012 er erstattet af KN-kode 1604 19 97, vil det være hensigtsmæssigt at opdatere KN-koderne for de produkter, som undtagelsen omfatter.
            
         
               (10)
            
            
               Forordning (EU) nr. 439/2011 bør derfor ændres.
            
         
               (11)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   I forordning (EU) nr. 439/2011 foretages følgende ændringer:
   
               1)
            
            
               Artikel 1 og 2 affattes således:
               »Artikel 1
               Uanset artikel 72, 73 og 75 til 79 i forordning (EØF) nr. 2454/93 anses følgende varer for at have oprindelse i Kap Verde på de betingelser, der er fastsat i artikel 2, 3 og 4:
               
                           a)
                        
                        
                           tilberedt eller konserveret makrelfilet henhørende under KN-kode 1604 15 11 og ex 1604 19 97 fremstillet i Kap Verde af makrel uden oprindelsesstatus under HS-position 0302 eller 0303
                        
                     
                           b)
                        
                        
                           tilberedt eller konserveret fregattun eller fregatmakrel henhørende under KN-kode ex 1604 19 97 fremstillet i Kap Verde af fregattun eller fregatmakrel uden oprindelsesstatus under HS-position 0302 eller 0303.
                        
                     Artikel 2
               Undtagelsen i artikel 1 gælder for produkter, der eksporteres fra Kap Verde og angives til fri omsætning i EU, når betingelserne i artikel 74 i forordning (EØF) nr. 2454/93 er opfyldt, i perioderne fra den 1. januar 2011 til den 31. december 2011, fra den 1. januar 2012 til den 31. december 2012, fra den 1. januar 2013 til den 31. december 2013 og fra den 1. januar 2014 til den 31. december 2014 op til de mængder, der for hvert importeret produkt er angivet i bilaget.«
            
         
               2)
            
            
               Bilaget erstattes af teksten i bilaget til nærværende forordning.
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. januar 2012.
   
      Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
      Udfærdiget i Bruxelles, den 24. maj 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 302 af 19.10.1992, s. 1.
   
      (2)  EFT L 253 af 11.10.1993, s. 1.
   
      (3)  EUT L 220 af 15.8.2008, s. 11.
   
      (4)  EUT L 119 af 7.5.2011, s. 1.
   
      (5)  EUT L 307 af 23.11.2010, s. 1.
   
      BILAG
      
         
            »BILAG
            
                        Løbe-nummer
                     
                     
                        KN-kode
                     
                     
                        Varebeskrivelse
                     
                     
                        Perioder
                     
                     
                        Mængde
                        (tons netto)
                     
                  
                        09.1647
                     
                     
                        1604 15 11
                        ex 1604 19 97
                     
                     
                        Tilberedt eller konserveret makrelfilet (Scomber scombrus, Scomber japonicus, Scomber colias)
                     
                     
                        1.1.2011 til 31.12.2011
                     
                     
                        2 500 tons
                     
                  
                        1.1.2012 til 31.12.2012
                     
                     
                        2 500 tons
                     
                  
                        1.1.2013 til 31.12.2013
                     
                     
                        2 500 tons
                     
                  
                        1.1.2014 til 31.12.2014
                     
                     
                        2 500 tons
                     
                  
                        09.1648
                     
                     
                        ex 1604 19 97
                     
                     
                        Tilberedt eller konserveret filet af fregattun eller fregatmakrel (Auxis thazard, Auxis rochei)
                     
                     
                        1.1.2011 til 31.12.2011
                     
                     
                        875 tons
                     
                  
                        1.1.2012 til 31.12.2012
                     
                     
                        875 tons
                     
                  
                        1.1.2013 til 31.12.2013
                     
                     
                        875 tons
                     
                  
                        1.1.2014 til 31.12.2014
                     
                     
                        875 tons«